當時安德魯·傑克遜得票最多普選票但係無當選，因為根據美國憲法第十二修正案，只有競選人贏得絕對多數嘅選舉人團票先可以當選，但當時四位候選人無人過半，所以最終交畀眾議院裁決，由代表24個州多數黨嘅24名眾議員，針對選舉人票最多嘅三名候選人舉行應變投票，亞當斯獲十三票，多過傑克遜嘅七票、庫勞福德嘅四票，當選總統。